Di tesleḍt, nessaweḍ neẓra-d amaru yesnerna tasiwelt n wungal-is; anda yefka azal d ameqqran i yiwudam deg lebni n wulls-is. Yessemres ddeqs n tfukas i d-yessebganen azal-is akken iwata. Ph. HAMON, deg tarrayt i d-yessumer yaḥseb awadem am wakken d azmul deg uḍris, ihi nezmer ad d-nini amaru A. MEZDAD ula d netta yessemres iwudam-is am wakken d izmulen isnilsanen; d alɣacen ilmawen i yettačaren di taggara n taḥkayt.